Merkezê Îrtîbatî û Çapemenîye yê HPGyî bi eşkerayîyêke nasnameyê 2 şehîdan eşkera kerdî.
Eşkerayîye wina ya:
''Tebaxa 2019î de dewa Aşutî ya qezaya Çelê ya Colemêrgî de mabênê hêzanê ma û artêşa tirke ya îşxalkere de şer qewimîya. Nê şerî de embaza ma Arjîne bi çêrî şer kerd û şehîd bîye. Nasnameyê embaza ma ya şehîde wina yo:
Nameyê Qodî: Arjîne Kurdistan
Name û Peyname: Şukrane Kizilaslan
Cayê Bîyayîşî: Sêrt
Maye-Pî: Zelîha-Reşît
Tarîx û Cayê Şehadetî: Tebaxa 2019î / Çelê
Ma eşkerayîya xo ya 2ê kanûna 2020î de dabi eşnawitene ke 28ê êlula 2020î de warê Derîyê Doxana yê herêma Koyê Herekolî yê Sêrtî  hetê teyarayan ra bi giranî dîya bombayan ver, dima operasyonêk dest pêkerd û 5 embazê ma uca de şehîd bîyî. Ma eşkerayîya xo de vatbi ke ma do nasnameyê embaz Zinarî dima do pare bikerê. Nasnameyê embazê ma yê şehîdî wina yo:
Nameyê Qodî: Zinar Rengîn
Name û Peyname: Yûsûf Esmer
Cayê Bîyayîşî: Mêrdîn
Maye-Pî: Salîha-Mehmet
Tarîx û Cayê Şehadetî: 28ê Êlula 2020î /Herekol
Embaza ma Arjîne Sêrt de dadîya xo ra bîye û herêma Garzanî de tewra gerîlayan bîye. Embaza ma Arjîne heqê zor û zehmetîyanê ra ameye û bi îradeyêkê pîlî derbaza Herêmanê Pawitişî yê Medya bîye. Embaze Arjîne her herêma têkoşînî de bi coş û moralî tewra cuye bîye, wezîfeyê xo ardî ca û bîye çimeyê îstîfadekerdişî. Embaze Arjîne do tim rayîrê ma roşnî bikera.
Embazê ma Zinar Mêrdîn de dadîya xo ra bîyo û uca ra serra 2013î de tewrê têgêrayîşê ma bîyo. Embazê ma Zinar pê cuya xo ya gerîlatîye bi coş û moralî tewrê karan bi, waranê giranan de bêteredut û fedakarî şer kerd. Embaz Zinarî pê îdeolojîya Rayber Apoyî xîret kerd ke gamanê pîlan bierzo. Embaz Zinar bi xoverdayîşê xo yê vera artêşa îşxalkere rayberan ra yew bi.
Sere de keyeyanê ercîyayeyan ê embazanê ma rê ma pêro şarê welatperwerî yê Kurdîstanî rê serweşîye wazenê. Ma sozê xo dibare kenê ke ma do têkoşînê şehîdanê xo yê çêran bi serkewtişî tacîdar bikerê.''
